ইন্ডিয়ান প্রিমিয়ার লিগের দশম সংস্করণে কলকাতা নাইটরাইডার্সের হয়ে খেলতে দেখা যাবে নিউজিল্যান্ডের পেসার ট্রেন্ট বোল্ট। সোমবার আইপিএলের নিলামে পাঁচ কোটি টাকার বিনিময়ে কিউয়ি পেসারকে নেয় শাহরুখের দল। বোল্টকে নেওয়ার জন্য মুম্বই ইন্ডিয়ান্সও ঝাঁপিয়েছিল। তাঁর জন্য কলকাতা পাঁচ কোটি দর হাঁকায় মুম্বই রণে ভঙ্গ দেয়। এদিনের নিলামে কাদের নিল কলকাতা নাইটরাইডার্স?
একনজরে সেটাই দেখে নেওয়া যাক — 
ট্রেন্ট বোল্ট। বাঁ হাতি পেসার। নিউজিল্যান্ডের এই পেসারের দাম পাঁচ কোটি টাকা। 
ক্রিস ওকস। ইংল্যান্ডের অলরাউন্ডার। তাঁর দাম চার কোটি ২০ লক্ষ টাকা। 
ন্যাথান নাইল। অস্ট্রেলিয়ার অলরাউন্ডার। দাম সাড়ে তিন কোটি টাকা। 
ঋষি ধাওয়ান। ভারতের অলরাউ্ডার। দাম ৫৫ লক্ষ টাকা। 
ড্যারেন ব্র্যাভো। ওয়েস্ট ইন্ডিজের ব্যাটসম্যান। দাম পঞ্চাশ লক্ষ। 
রোভম্যান পাওয়েল। ওয়েস্ট ইন্ডিজের অলরাউন্ডার। দাম তিরিশ লক্ষ। 
সায়ন ঘোষ। ভারতের ডান হাতি পেসার। দাম ১০ লক্ষ। 
সঞ্জয় যাদব। বাঁ হাতি স্পিনার। দাম ১০ লক্ষ। 
ইশাঙ্ক জাগ্গি। ব্যাটসম্যান। দাম ১০ লক্ষ।